Document ID: /roh_data/filtered/swiss_laws_in_ROHinterleaved.jsonl.gz/25253

This text was translated from FR into Rumantsch Grischun.

Dans la mesure où l’amende ne peut être recouvrée, le juge la convertit en arrêts ou, s’il s’agit d’un adolescent, en détention. L’amende pour inobservation de prescriptions d’ordre ne peut être convertie. Le juge peut exclure la conversion de l’amende lorsque le condamné apporte la preuve qu’il est, sans sa faute, dans l’impossibilité de payer. Il ne peut cependant exclure la conversion en cas d’infraction intentionnelle si, en outre, dans les cinq ans qui ont précédé l’infraction, le condamné a déjà été puni pour infraction à la même loi administrative, à moins qu’il ne se soit agi d’une inobservation de prescriptions d’ordre. En cas de conversion, un jour d’arrêts ou de détention sera compté pour 30 francs d’amende, mais la durée de la peine ne pourra dépasser trois mois. Lorsque des acomptes ont été versés, le juge réduit la peine proportionnellement. Lorsque l’amende est payée après avoir été convertie, la peine devient caduque dans la mesure où elle n’a pas encore été exécutée. Nouvelle teneur selon l’annexe ch. II 6 de la LF du 15 juin 2018 sur les établissements financiers, en vigueur depuis le 1 janv. 2020 (RO 2018 5247, 2019 4631; FF 2015 8101).

Uschenavant ch’ina multa na po betg vegnir incassada, la transfurma il derschader en arrest, en cas da giuvenils en fermanza. La multa pervia d’ina violaziun da l’urden na po betg vegnir transfurmada. Il derschader po excluder la transfurmaziun, sch’il sentenzià cumprova ch’el n’è – senza esser sez la culpa – betg en cas da pajar la multa. L’exclusiun da la transfurmaziun n’è dentant betg admissibla, sch’il sentenzià ha commess intenziunadamain la cuntravenziun e sch’i n’èn – il mument ch’il malfatg è vegnì commess – betg anc passads 5 onns, dapi ch’el è vegnì sentenzià pervia d’ina cuntravenziun cunter la medema lescha administrativa, premess che questa cuntravenziun n’era betg mo ina violaziun da l’urden. En cas d’ina transfurmaziun vegnan 30 francs quintads sco in di arrest u fermanza, ma il chasti da transfurmaziun na dastga betg durar pli ditg che 3 mais. Sch’i èn vegnidas pajadas ratas, reducescha il derschader il chasti da transfurmaziun en la proporziun tranter questas ratas e la summa da l’entira multa. Sche la multa vegn pajada, suenter ch’ella è vegnida transfurmada, scada il chasti da transfurmaziun, uschenavant che quel n’è betg anc vegnì exequì. Versiun tenor la cifra II 6 da l’agiunta da la LF dals 15 da zer. 2018 davart ils instituts da finanzas, en vigur dapi il 1. da schan. 2020 (AS 2018 5247, 2019 4631; BBl 2015 8901).